ХӨЛСӨӨР АЖИЛЛАХ ГЭРЭЭ

Огноо Дугаар Улаанбаатар хот

Нэг. Нийтлэг үндэслэл

1.1. Нэг талаас .............................. (цаашид “Ажиллуулагч” буюу “А” тал гэх), түүнийг төлөөлж .................................................................... (албан тушаал, нэр), нөгөө талаас ..................................................................................... (хуулийн этгээдийн нэр/ иргэн бол регистрийн дугаар/ нэр) (цаашид “Ажиллагч” буюу “Б” тал гэх) (цаашид хамтад нь “талууд” гэх) нар харилцан тохиролцож, Монгол Улсын Иргэний хуулийн 359-368 дугаар зүйл болон холбогдох бусад хууль эрх зүйн актыг удирдлага болгон энэхүү гэрээг байгуулав.

1.2. Энэхүү гэрээний зорилго нь ажиллуулагч гэрээнд заасан ажил үүрэг гүйцэтгүүлэх, хөлс төлөх, ажиллагч нь энэ гэрээгээр тохиролцсон ажил үүргийг үнэнч шударгаар гүйцэтгэх, хийж гүйцэтгэсэн ажилдаа тохирсон хөлс авах болон тэдгээртэй холбогдсон бусад харилцааг энэхүү гэрээгээр зохицуулна.

1.3. Ажиллагч нь ажиллуулагчийн ажлын даалгаврын дагуу энэхүү гэрээний хугацаанд ................................................................................................................................................................. болон холбогдох бусад ажлыг хийж гүйцэтгэнэ. /Иргэний нисэхийн үндэсний төвийн цэвэрлэгээ үйлчилгээний ажилтнуудаас бусад ажил/

Хоёр. Гэрээний хөлс

2.1. Хөлсөөр ажиллах гэрээний ажлын хөлс нь сард ............................. (үсгээр бичих) төгрөг байна.

2.2. “Б” тал нь гэрээний хугацаанд хийж гүйцэтгэх ажлыг “А” талын удирдамж, зааварчилгааны дагуу хийж гүйцэтгэх бөгөөд хэрэгжилт, үр дүнг бичгээр сар бүр “А” тал болон түүний эрх олгосон этгээдэд тайлагнана.

2.3. “А” тал нь “Б” талын ажлын хөлснөөс нийгмийн даатгалын шимтгэл, хувь хүний орлогын албан татварыг сар бүр суутгаж, тооцоо хийнэ.

Гурав. Гэрээний хугацаа

3.1. Гэрээний хугацаа нь гэрээ байгуулагдсан өдрөөс хойш … сар /өдөр/ байна.

3.2. Гэрээний эхлэх хугацаа: ... оны ... дугаар сарын ...-ны өдөр

3.3. Гэрээний дуусах хугацаа: ... оны ... дугаар сарын ...-ны өдөр

3.4. Талууд гэрээний хугацааг сунгах эсэх асуудлыг энэхүү гэрээний 3.3.-т заасан хугацаа дуусахаас 1 сарын өмнө харилцан тохиролцож шийдвэрлэнэ.

Дөрөв. “А” талын эрх, үүрэг

4.1. Ажлын гүйцэтгэлд ямар нэгэн доголдол илэрвэл ажлыг хүлээн авсан даруй шалгаж, доголдлыг арилгуулах эрхтэй.

4.2. Ажиллагчийн талаарх дэлгэрэнгүй анкетыг бөглүүлэн, түүний иргэний үнэмлэх болон боловсрол, мэргэжил, мэргэшлийн гэрчилгээний нотлох баримтын хуулбарыг авах эрхтэй.

4.3. “Б” талыг хууль болон гэрээгээр хүлээсэн үүргээ биелүүлэхийг шаардах эрхтэй.

4.4. “Б” тал нь “А” талд хохирол учруулсан бол хохирлыг зах зээлийн ханшаар төлүүлэхийг шаардах эрхтэй.

4.5. “Б” тал нь гэрээгээр хүлээсэн үүргээ зөрчсөн бол гарсан зардлыг төлүүлэх эрхтэй.

4.6. “Б” талыг гэрээгээр хүлээсэн үүргээ биелүүлэхэд шаардагдах баримт бичиг болон бусад мэдээллийг өгч, эрүүл мэнд, амь насанд аюулгүй, ажлын онцлог, шаардлагад нийцэхүйц байр, багаж, тоног төхөөрөмжөөр хангаж, хэвийн ажиллах нөхцөлийг бүрдүүлнэ.

4.7. Гүйцэтгэсэн ажлын хөлсийг гэрээний дагуу хугацаанд нь “Б” талд төлөх үүрэгтэй.

Тав. “Б” талын эрх, үүрэг

5.1. Хөлсөөр ажиллах гэрээг дуусгавар болгох үед “Б” тал нь “А” талаас хөлсөөр ажиллаж байсан тухай болон түүний үргэлжилсэн хугацааны талаар бичгээр тодорхойлолт гаргаж өгөхийг шаардах эрхтэй.

5.2. Гэрээнд заасан нөхцөлөөр хангахыг ажиллуулагчаас шаардах, түүний буруугаас ажлыг гүйцэтгэх боломжгүй тохиолдолд ажлыг гүйцэтгэхээс татгалзах эрхтэй.

5.3. Өөрт хүлээлгэн өгсөн ажлын байр, тоног төхөөрөмж болон бусад зүйлд урсгал засвар үйлчилгээ хийлгэх болон ажиллах нөхцөлөөр хангах талаар “А” талд шаардлага тавих эрхтэй.

5.4. Хийсэн ажилдаа тохирох хөлсийг гэрээнд заасан үндэслэл, тогтоосон хугацаанд авах эрхтэй.

5.5. “А” талын ажлын байранд ажиллаж байхдаа хөдөлмөрийн дотоод журам, дүрэм, зааврыг ажилтнуудын нэгэн адил чанд баримтлан ажиллана.

5.6. Ажлыг “А” талаас тогтоосон гүйцэтгэлийн шалгуур үзүүлэлтийн дагуу гүйцэтгэнэ.

5.7. Ажиллагч нь гэрээний явцад олж авсан төрийн болон байгууллага, хувь хүний нууцтай холбоотой мэдээ, мэдээллийг аливаа хэлбэрээр бусдад задруулахгүй байх үүрэгтэй.

5.8. Гэрээнд заасан ажлыг тогтоосон хугацаанд, “А” талын ажлын байранд биечлэн гүйцэтгэх үүрэгтэй.

5.9. Энэхүү гэрээнд тусгайлан тохиролцоогүй бол ажлын цагийн горим, хөдөлмөрийн аюулгүй ажиллагааны журмыг дагаж мөрдөнө.

5.10. Хувийн баримт бичгийн бүрдэл, анкетын бодит үнэнийг хариуцах үүрэгтэй.

5.11. Гэрээний хугацаанд өөрийн ажил үүрэгтэй холбогдуулан хүлээлгэн өгсөн ажлын байр, тоног төхөөрөмж, ажлын багаж хэрэгсэл болон бусад зүйлийн чанар, өнгө үзэмжийг анхны байдлаас дордуулахгүйгээр ашиглана.

5.12. “А” талаас өгсөн үүрэг даалгаврыг биелүүлэх, зохион байгуулж буй ажилд идэвхтэй оролцох, ажлын байранд шаардлагатай мэргэжлийн буюу тусгай шалгалтад заавал хамрагдана.

5.13. “А” тал нь “Авилгын эсрэг хууль”-ийн 7 дугаар зүйлийн 7.1.2-7.1.7 дахь хэсэгт заасан үйлдэл, эс үйлдэхүй гаргасан тохиолдолд удирдах албан тушаалтан болон удирдах дээд шатны байгууллага, хуулийн хариуцлага хүлээлгэхээр бол Авилгатай тэмцэх газарт нэн даруй мэдэгдэх үүрэгтэй.

Зургаа. Нууцлал хадгалах

6.1. “Б” тал нь гэрээний үүргийг биелүүлэх явцад олж мэдсэн, “А” талын үйл ажиллагаа, ажилтнуудтай холбоотой аливаа мэдээллийг худалдан авагчийн зөвшөөрөлгүйгээр бусдад тараахыг хориглоно. “Б” тал нь ийнхүү бусдад задруулсанаас “А” талд хохирол учирсан тохиололд хохирлыг бүрэн хариуцна.

Долоо. Гэрээ цуцлах үндэслэл

7.1. “Б” тал нь гэрээгээр хүлээсэн үүргээ биелүүлээгүй буюу зохих ёсоор биелүүлээгүй дараах тохиолдолд “А” тал гэрээг дангаар цуцлах эрхтэй. Үүнд:

7.1.1. “А” талын итгэлийг алдсан гэм буруутай үйлдэл, эс үйлдэхүй гаргасан;

7.1.2. “Б” талд гүйцэтгэж байгаа ажил үүрэгтэй холбогдуулан хүлээлгэн өгсөн ажлын багаж хэрэгсэл, тоног төхөөрөмжийг үрэгдүүлсэн, дутаасан, ашиглах боломжгүй болгосон, дур мэдэн бусдад шилжүүлсэн;

7.1.3. “Б” тал нь гэрээнд заасан үүргээ өөрөө биечлэн гүйцэтгээгүй буюу бусдад дур мэдэн шилжүүлсэн;

7.1.4. “Б” тал гэрээнд заасан ажил, үүргээ гүйцэтгэх явцдаа өөрийн буруугаас захиалагчид эд хөрөнгийн ноцтой хохирол учруулсан, Хөдөлмөрийн дотоод журмыг зөрчсөн;

7.1.5. “Б” тал ажил үүрэг гүйцэтгэх явцдаа олж мэдсэн мэдээ, мэдээллийг задруулсан, задруулахаар завдсан;

7.1.6. “Б” тал “А” талын өгсөн зааварчилгааг удаа дараа зөрчсөн, гүйцэтгэсэн ажлын доголдлыг ажиллуулагчаас сануулсаар байтал санаатайгаар засварлаж, арилгаагүй;

7.1.7. Хуульд заасан бусад үндэслэл.

7.2. “А” тал нь гэрээгээр хүлээсэн үүргээ зөрчсөн үйл ажиллагаа явуулаагүй, “Б” тал гэрээгээр хүлээсэн үүргээ гүйцэтгээгүй буюу гэрээнд харш үйл ажиллагаа явуулсны улмаас гэрээг цуцалсан бол “Б” тал ажлын хөлс шаардах эрхээ алдана.

7.3. “Б” тал ажлын хөлсийг бүхэлд нь эсвэл зарим хэсгийг урьдчилан авсан үед 7.1.-д заасан нөхцлөөр гэрээ цуцлагдсан бол урьд олгосон ажлын хөлсийг буцаан төлүүлнэ.

7.4. Энэ гэрээний 7.1.-д зааснаас өөр үндэслэлээр гэрээ цуцлах тохиолдолд талууд нөгөө талдаа гэрээний хугацаа дуусахаас нэг сараас доошгүй хугацааны өмнө мэдэгдэнэ.

7.5. Энэ гэрээний 7.4.-т заасан үндэслэлээр гэрээ цуцлах санал гаргасан тал түүнээс үүдэн гарах эрх зүйн үр дагаврыг бүрэн хариуцна.

7.6. “А” талын удирдлага өөрчлөгдсөн нь гэрээ цуцлах үндэслэл болохгүй.

Найм. Гэрээнд нэмэлт, өөрчлөлт оруулах

8.1. Гэрээний хугацаа, нөхцөлийн талаар өөрчлөлт оруулахаар бол хоёр тал харилцан тохиролцож шийдвэрлэнэ.

8.2. Гэрээнд оруулсан аливаа нэмэлт, өөрчлөлт нь зөвхөн бичгээр үйлдэж, талууд гарын үсэг зурснаар хүчин төгөлдөр болно.

Ес. Гэрээг дүгнэх журам, хариуцлага

9.1. Гэрээний явцын хяналтыг ажиллуулагчаас хэрэгжүүлнэ.

9.2. Гэрээний хугацаа дуусахад биелэлтийг талууд харилцан дүгнэж, гүйцэтгэлийн баримт бичиг үйлдэнэ.

9.3. Талууд хууль болон энэхүү гэрээгээр хүлээсэн үүргээ биелүүлээгүй буюу зохих ёсоор биелүүлээгүй тохиолдолд нөгөө талдаа учруулсан хохирлыг бүрэн төлж, хуульд заасан хариуцлага хүлээнэ.

9.4. Гэрээг дүгнэсний үндсэн дээр сунгах эсэхийг талууд харилцан тохиролцож шийдвэрлэнэ.

Арав. Бусад

10.1. Гэрээ нь талуудыг төлөөлөх эрх бүхий этгээд гарын үсэг зурж, тамга дарж баталгаажуулсанаар хүчин төгөлдөр болно.

10.2. Энэхүү гэрээг талууд 3 (гурав) хувь үйлдсэн бөгөөд “А” талд 2 (хоёр) хувийг, “Б” талд 1(нэг) хувийг тус тус хадгална. Гэрээний хувиуд нэгэн адил хүчинтэй.

10.3. Энэхүү гэрээнээс үүссэн болон холбогдон гарсан аливаа маргаантай асуудлыг хоёр тал зөвшилцлийн журмаар шийдвэрлэнэ. Зөвшилцөлд хүрээгүй тохиолдолд ҮНДЭСНИЙ БА ОЛОН УЛСЫН АРИЛЖААНЫ АРБИТРААР эцэслэн шийдвэрлүүлэх бөгөөд арбитрын ажиллагаанд тус арбитрын маргаан хянан шийдвэрлэх журмыг баримтална.

Гэрээ байгуулсан:

“А” ТАЛЫГ ТӨЛӨӨЛЖ:

............................... /албан тушаал, нэр бичих/

Хаяг:

Утас:

 “Б” ТАЛЫГ ТӨЛӨӨЛЖ:

............................... /албан тушаал, нэр бичих/

Хаяг:

Утас: